**Johanna Liesbeth Kubelka Döbereiner**, nada en Ústí nad Labem o 28 de novembro de 1924 e finada en Seropédica (Brasil) o 5 de outubro de 2000, foi unha agrónoma pioneira en bioloxía do solo.

A súa investigación foi fundamental para que o Brasil conseguise a tecnoloxía Proalcool, converténdose no segundo produtor mundial de soia cun enorme impacto directo na economía nacional. O seu traballo coa fixación biolóxica do nitróxeno permitiu a miles de persoas comeren alimentos máis baratos e saudables, e por iso foi proposta como candidata ao Premio Nobel de 1997.

Traxectoria
-----------

Johanna naceu en Ústí nad Labem, na República Checa, unha rexión de influencia alemá. O seu pai, Paul Kubelka, era un químico que sería arrestado por axudar os xudeus a escapar da persecución nazi. A familia trasladouse a Praga, cando Johanna era nena, para que o seu pai se convertese en profesor de química na Universidade de Praga. Ademais da docencia, tamén tiña unha pequena fábrica de produtos químicos para o seu uso na agricultura.

Licenciouse en Enxeñería Agrícola en 1950 pola Universidade de Múnic, e poucos meses despois trasladouse ao Brasil, onde foi contratada polo Instituto de Ecoloxía e Experimentación Agraria, "Centro Nacional de Investigación en Agrobioloxía de Embrapa", situado no municipio de Seropédia, no estado do Río de Xaneiro. Obtivo o seu máster na Universidade de Wisconsin en 1963, e os dous anos seguintes impartiu cursos de microbioloxía do solo na Universidade de Florida e en Santiago de Chile.

Os seus estudos sobre a fixación biolóxica do nitróxeno revolucionaron o cultivo da soia no Brasil, proporcionando unha tecnoloxía de xestión capaz de reducir ou mesmo eliminar a dependencia dos fertilizantes con nitróxenos dos cultivos, aforrando actualmente entre 1.000 e 2.000 millóns de dólares ao ano. Esta tecnoloxía fai que moitos outros países gasten menos para producir soia. Tamén realizou importantes estudos no cultivo do azucre, onde descubriu o endófito *Azospirillum*, unha das especies que leva o nome. En 1988, escribiu sobre a asociación entre as bacterias endófitas fixadoras de nitróxeno *Gluconacetobacter diazotrophicus* e a cana de azucre. Os resultados máis espectaculares dos seus estudos con esta asociación observáronse con algunhas variedades de cana de azucre, capaces de produciren altos rendementos, por riba das 160 t/ha, con ata 200 kg de nitróxeno derivado da súa asociación simbiótica con esta bacteria. Johanna cos seus estudos levou ao descubrimento de 9 especies de bacterias fixadoras de nitróxeno asociadas a gramíneas, cereais e nardos.

Recoñecementos
--------------

Membro de
* Academia Brasileira de Ciencias
* Academia Vaticana de Ciencias
* Academia de Ciencias do Terceiro Mundo.ref
* Vicepresidente da Academia Brasileira de Ciencias
* membro da Pontificia Academia das Ciencias
* 1979: gañador do Premio Bernardo Houssay da OEA
* 1989: Premio de Ciencia da UNESCO
* 1997: nomeada ao Premio Nobel de Química .
* doutora *honoris causa* pola Universidade de Florida e a Universidade Federal Rural de Río de Janeiro

### Eponimia

* *Azospirillum doebereinerae*
* *Gluconacetobacter johannae*

Notas
-----

1. ↑  "Folha do Meio Ambiente". *web.archive.org*. 2018-09-06. Archived from the original on 06 de setembro de 2018. Consultado o 2021-12-21.
2. ↑  Embrapa (ed.). "Johanna Döbereiner".
3. 1 2  Embrapa (ed.). "49 Anos Dedicados à Pesquisa em Microbiologia do Solo".
4. 1 2  FAPERJ. **Homenagem à Johanna Dobereiner**. 2002. A < Arquivado 10 de xuño de 2007 en Wayback Machine.> 11 d'agost de 2011
5. 1 2  Página oficial do governo brasileiro (ed.). "Conheça as contribuições de Johanna Döbereiner para a ciência".
6. ↑  *Bergey's Manual® of Systematic Bacteriology: Vol. II: The Proteobacteria*. 2ª ed. de Springer, 1.388 pp. 2005 ISBN 0-387-24145-0, 9780387241456 pp. 25

|  |  |
| --- | --- |
| Control de autoridades | 
* Wd: Q441720
* WorldCat
* VIAF: 93359193
* BIBSYS: 90634073
* BLBNB: 000189666
* BNF: 122755077
* CiNii: DA02574962
* DeutscheBio: 124066666
* GND: 124066666
* ISNI: 0000 0001 0925 6959
* LCCN: n77018406
* NLA: 35777245
* NTA: 073414557
* SUDOC: 081324588

 |